b'\n_START_ARTICLE_\nRazbojnikova nevesta\n_START_SECTION_\nJo\xc5\xbee Toma\xc5\xbei\xc4\x8d\n_START_PARAGRAPH_\nToma\xc5\xbei\xc4\x8d se je iz\xc5\xa1olal za lesnega tehnika in bil zaposlen v Pivki. Po operaciji hrbtenja\xc4\x8de 1992 je postal paraplegik. Leta 1994 se je upokojil in se pri\xc4\x8del ukvarjati s slikanjem. Slike ustvarja tako z barvami, ali pa svoja dela izredno spretno oblikuje iz obarvanih nitk, ki jih sestavlja v figure ali pa v abstraktne podobe. Filografija (filo-sukanec) mu dopu\xc5\xa1\xc4\x8da mnogo izrazne mo\xc5\xbenosti in svobodo, ki je vsakemu umetniku najbolj pomembna. Z nitnimi poslikavami Toma\xc5\xbei\xc4\x8d spravlja v zadrego likovne kritike. Eni njegova dela uvr\xc5\xa1\xc4\x8dajo v umetnost, drugi pa med likovno spretnost, vsi mu pa priznavajo, da ima kot ne\xc5\xa1olan umetnik izredno dober ob\xc4\x8dutek za barve in je inovativen ter spreten oblikovalec._NEWLINE_Prvo samostojno razstavo je imel leta 1996 v Pivki.\n_START_SECTION_\nRazbojnikova nevesta\n_START_PARAGRAPH_\nObnova pravljice:_NEWLINE_Neko\xc4\x8d sta \xc5\xbeivela grof in grofica, ki sta imela prelepo h\xc4\x8der. Nekega dne je pri\xc5\xa1el na grad snubit kralji\xc4\x8dno mlad vitez. Kralju je bil v\xc5\xa1e\xc4\x8d, zato mu jo je obljubil, vendar pa jo je moral pred poroko povabiti na svoj grad, da bi bodo\xc4\x8da nevesta vedela kje bo \xc5\xbeivela. Vitez je tako povabil nevesto ona pa je privolila, da pride. Ker je bila kralji\xc4\x8dna radovedna, je \xc5\xbee kar takoj od\xc5\xa1la za njim, ne da bi on to vedel. Ko je zagledala grad, se je skrila in po\xc4\x8dakala do no\xc4\x8di, potem pa po tihem stopila v grad. Po stopnicah je pri\xc5\xa1la do pozla\xc4\x8denih vrat, v zlato dvorano, potem do srebrnih vrat, ki so vodila v srebrno dvorano, potem pa je v steni zagledala \xc5\xa1e te\xc5\xbeka hrastova vrata, ki pa so vodila v krvavo rde\xc4\x8do dvorano. Do slej je bila kralji\xc4\x8dna povsem navdu\xc5\xa1ena, ta dvorana pa ji ni bila v\xc5\xa1e\xc4\x8d. Na stenah je viselo razli\xc4\x8dno oro\xc5\xbeje, na tleh pa je bil hrastov \xc4\x8dok in na njem zasajena sekira. Tedaj je zasli\xc5\xa1ala vpitje in se je skrila pod posteljo. Spoznala je,da je na razbojnikovem gradu. Skrita pod posteljo je opazovala, kako sta razbojnika privlekla v sobo bogato \xc5\xbeensko, z namenom, da ji odsekata prst, ker je imela na njem lep, zlat prstan. To sta tudi storila, prst s prstanom pa je odletel kralji\xc4\x8dni pod posteljo. Ta ga je seveda vzela. Razbojnika sta se odlo\xc4\x8dila malo po\xc4\x8diti na postelji, prstan pa sta nameravala poiskati pozneje. Kralji\xc4\x8dna je medtem, ko sta spala zbe\xc5\xbeala iz gradu, in \xc5\xa1la domov, kjer je vso zgodbo povedala o\xc4\x8detu. O\xc4\x8de se je odlo\xc4\x8dil, da bo s svojimi vojaki zlepa zajel vse razbojnike in jih kaznoval. \xc4\x8cez teden dni je vitez spet pri\xc5\xa1el na grad. Vpra\xc5\xa1al je kralji\xc4\x8dno zakaj je ni bilo na obisk, ona mu je pa mirno odgovorila, da ni imela \xc4\x8dasa. Potem so se dogovorili, da bodo imeli gostijo na nevestinem gradu. Tako je \xc4\x8dez nekaj dni vitez pri\xc5\xa1el na grad z vsemi svojimi razbojniki n \xc4\x8dakal v veliki dvorani svojo nevesto. Ta je pri\xc5\xa1la in s sabo prinesla prstan, ki ga je vzela s seboj iz njegovega gradu. Vitez \xe2\x80\x93 razbojnik je prebledel in ko je na kar koli pomislil so jih kraljevi vojaki \xc5\xbee prijeli in zaprli v je\xc4\x8do. Kralj jih je nato obsodil na smrt, kralji\xc4\x8dni pa je v dar izro\xc4\x8dil razbojni\xc5\xa1ki grad. Kralji\xc4\x8dna se je spomnila na bogato \xc5\xbeensko, ki so ji odsekali prst in jo re\xc5\xa1ila. Ugotovili so, da je to h\xc4\x8der kralja. Tako je kralj na\xc5\xa1el svojo izgubljeno h\xc4\x8di, kraljevi\xc4\x8da pa je poro\xc4\x8dil z grofi\xc4\x8dno, razbojnikovo nevesto in vsi so \xc5\xbeiveli sre\xc4\x8dno do konca svojih dni, saj ni bilo nikjer ve\xc4\x8d nobenega razbojnika._NEWLINE_Osebe\xc2\xa0: Grof, grofica, h\xc4\x8derka (grofi\xc4\x8dna), vitez (razbojnik), dva razbojnika, izgubljena h\xc4\x8der, kraljevi vojaki oz. nevestini svatje_NEWLINE_Opis glavno osebe grofi\xc4\x8dne:_NEWLINE_Grofi\xc4\x8dna je radovedno dekle, ki se ne poda v isku\xc5\xa1njo ne da bi prej preverila kaj jo \xc4\x8daka. Njena radovednost ji pomaga skozi \xc5\xbeivljenje. Je pogumna, pametna, iznajdljiva, bistra in lepa._NEWLINE_Dogajalni kraj: Na dvoru kralja, na razbojnikovem gradu, v krvavo rde\xc4\x8di dvorani, svatba na kraljevemu gradu v lepi dvorani_NEWLINE_Dogajalni \xc4\x8das: neko\xc4\x8d_NEWLINE_Interpretacija: Pravljica Razbojnikova h\xc4\x8di, je namenjena otrokom. Govori o razbojnikih, o kraljevi dru\xc5\xbeini in ima veliko simbolov, ki so zna\xc4\x8dilne za pravljice. V pravljici lahko razberemo \xc5\xa1tevilo tri (tri dvorane, vitez je trikrat pri\xc5\xa1el na grad), konec je pri\xc4\x8dakovan, tudi za\xc4\x8detek je zna\xc4\x8dilen za pravljice. Pravljica ima tudi pou\xc4\x8dne prvine. Grofi\xc4\x8dino dejanje, ko je \xc5\xa1la iz radovednosti za vitezom pogledati nov dom lahko dojamemo, kot da je radovednost lahko zelo koristna. \xc4\x8ce kralji\xc4\x8dna ne bi \xc5\xa1la za vitezom, ne bi izvedela kak\xc5\xa1en naj bi bil njen novi dom, in tako bi lahko podlegla vitezovim naklepanjem. Otroci lahko dojamejo pravljico kot pou\xc4\x8dno, saj je bil vitez na koncu kaznovan s smrtjo, ker je po\xc4\x8denjal grde stvari. Iz tega se lahko nau\xc4\x8dijo, da ne smejo po\xc4\x8deti slabih dejanj, ker bodo za njih kaznovani. Pravljica je ljudskega izvora, zbirko pravljic pa je zapisal Jo\xc5\xbee Toma\xc5\xbei\xc4\x8d.'